Salzburg

Salzburg (, fonetski: Salcburg) jeste grad u Republici Austriji i glavni grad istoimene austrijske pokrajine Salzburg. Grad je sa  stanovnika (stanje: ) četvrti po veličini u Austriji. U široj okolini Salzburga, koja obuhvata i dijelove Gornje Austrije i južne Bavarske, živi oko pola miliona ljudi.

Najpoznatija ličnost iz Salzburga je muzički kompozitor Mozart.

 Geografija 
Salzburg se nalazi sjeverno od Alpa oko 300 km zapadno od glavnog grada Beča. Grad se dijeli na 24 gradskih okruga. To su Altstadt (Stari grad), Neustadt (Novi grad), Mülln, Riedenburg, Nonntal, Maxglan, Lehen, Liefering, Aigen, Parsch, Gnigl, Itzling, Elisabeth-Vorstadt, Morzg, Gneis, Leopoldskroner Moos, Salzburg-Süd (Salzburg jug), Langwied, Kasern, Taxham, Schallmoos mit Schallmoos West und Ost (Schallmoos s Schallmoos zapad i istok), Gneis Süd (Gneis jug), Maxglan West (Maxglan zapad) i Itzling Nord (Itzling sjever).

 Historija 
Grad se prvi put spominje u povelji cara Oton III 996. godine. Godine 1803. po Napoléonovoj naredbi, Salzburg se pretvara u sekularnu kneževinu, a 1805. zajedno sa Berchtesgadenom dodjeljuje se Austrijskom carstvu da bi 1810. opet bio pripojen Kraljevini Bavarskoj. Godine 1816. Salzburg se vraća Austrijskom carstvu koja je bila pod kontrolom dinastije Habsburg. Grad je bio na početku dio Gornje Austrije. Godine 1860. u Salzburgu se otvara željeznička pruga Westbahn koja vodi do Beča. To je možda i najveći razlog što je ovaj grad poblistao. Za vrijeme Drugog svjetskog rata, avioni Sjedinjenih Američkih Država oštetili su veliki dio grada.

 Stanovništvo 
Oko 77% stanovništva je rođeno u Austriji. Bosanci i Hercegovci čine 4,1%, osobe iz Srbije i Crne Gore 4,0% populacije. Elisabeth-Vorstadt je dio grada, sa najvećim udjelom stranaca. Najmanje stranaca ima u Leopoldskron-Moosu.
 Svjetska baština 

Salcburg je uspio da sačuva izuzetno bogato urbano tkivo, koje se razvijalo u periodu od srednjeg veka do 19. vijeka kada je bio grad-država kojim je vladao princ-nadbiskup. Njegova blistava gotička umjetnost privukla je mnoge zanatlije i umjetnike. Ovo je mjesto u kojem su se srele italijanska i njemačka kultura i koje su odigrale ključnu ulogu u razmjeni između ove dvije kulture. Rezultat je barokni grad koji je izašao netaknut iz istorije i izuzetno materijalno svjedočanstvo jedne kulture i perioda. Centar Salzburga duguje veliki dio svog baroknog izgleda talijanskim arhitektima Vincenzo Scamozzi i Santino Solari. Grad je najpoznatiji po Wolfgangu Amadeusu Mocartu, genijalnom muzičaru.

 Također pogledajte 
 Salzburg (pokrajina)

 Reference 

Kategorija:Gradovi u Austriji
*
Kategorija:Okruzi Salzburga
*
Kategorija:Svjetska baština u Austriji